
Изх. № ………………………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Промяна на решение № Ж 885, прието с Протокол на Общински съвет - Златоград  № 58 от 27.12.2018 г.,променено с Решение № 3 52, прието с Протокол  на Общински съвет – Златоград № 8 от 27.02.2020 г.,  за кандидатстване за кредит пред фонд ФЛАГ за финансиране на допустими дейности по проект „е-Social Health Care”, с акроним е-SOHECA, в частта срок на погасяване, във връзка с удължаване на срока на погасяване на главницата по договор за кредит № 1068/08.05.2019 г., сключен между Община Златоград и фонд ФЛАГ.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решениe № Ж 885/27.12.2018 г. Общински съвет Златоград даде съгласие Община Златоград да кандидатства пред фонд ФЛАГ за осигуряване на финансиране за разплащане на допустими дейности по проект „e-Social Health Care”, одобрен за безвъзмездно финансиране по Програма за трансгранично сътрудничество „INTERREG V-A Гърция – България” 2014-2020 г.
На 08.05.2019 г. между община Златоград и фонд ФЛАГ бе сключен договор за кредит с № 1068, на стойност 494 900 лв. Усвоена бе сума по кредита, в размер на 334 374,71 лв. Не бе усвоен пълния размер на кредита, тъй като междувременно, в срока за усвояване на кредита, получихме възстановяване на средства от Управляващия орган на програмата, по подадено междинно искане за плащане. 
На 01.10.2020 година погасихме част от главницата по договора за кредит, в размер на 199 127,99 лв. с получените средства от междинно искане за плащане. Към настоящият момент остатъчната главница по кредита е в размер на 135 246,72 лв.
Първоначалният срок на договора за кредит беше една година от датата на неговото одобрение или 25.03.2020 г. С Анекс № 1 към договора от 04.03.2020 г., погасяването на главницата бе удължено до 25.12.2020 г. Исканото удължаване на срока на погасяване на главницата бе одобрено с Решение № З 52/27.02.2020 г., с което бе извършена промяна в Решение № Ж 885 от 27.12.2018 г., в частта вид на дълга и срок на погасяване на главницата.
Срокът за реализиране на проектните дейности е удължен до 19.09.2021 г., като с последното изменение на договора за субсидия бяха договорени допълнителни дейности и финансиране за тях. Окончателното искане за плащане, по първоначално договорените дейности, е подадено на 18.09.2020 г. Управляващия орган на програмата възстановява средствата през съответната година на два транша – през м.Януари и м.Юни на съответната година. Предвид факта, че средствата се предоставят на водещата организация по проекта и отчитайки периода за предоставяне на средствата от водещата организация към партньорите по проекта, средствата от искането за плащане се очаква да постъпят, най-късно, до 25.09.2021 г.
Във връзка с невъзможността да погасим поетия дълг до 25.12.2020 година се налага да поискаме, от фонд ФЛАГ, удължаване на срока на погасяване на главницата с   9 (девет) месеца - до 25.09.2021 г., съобразено с очакваното получаване на средства от Управляващия орган на програмата. При получаване на средства от Управляващия орган на програмата по-рано от договорения нов срок, ще погасим предсрочно главницата по кредита.  
Решението за удължаването на срока на погасяване на главницата се взема на заседание на Съвета на директорите на фонд ФЛАГ, което се провежда ежемесечно, обикновено в края на месеца. За да подкрепят искането за удължаване, следва да бъде извършена промяна в Решение № Ж 885/27.12.2018 г. на Общински съвет - Златоград, с което е поет дълга, променено с Решение З 52/27.02.2020 г., в частта срок на погасяване на главницата по договора за кредит.

Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:

На основание на чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 1, чл. 13, чл. 14 и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в решение             № Ж 885/27.12.2018 г., променено с Решение № 3 52/27.02.2020 г.,  в частта срок на погасяване, както следва:
· „Срок на погасяване – до 25.12.2020 г., с възможност за предсрочно погасяване изцяло или на части, без такса за предсрочно погасяване”
            се заменя със

· „Срок на погасяване – до 25.09.2021 г., с възможност за предсрочно погасяване изцяло или на части, без такса за предсрочно погасяване”

С уважение,
МИРОСЛАВ ЯНЧЕВ
Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

